Omkring 30 tons olie og vand er suget op, og rørledninger og vandløbsbrinker er blevet spulet for olierester. Oprydningen efter det store olieudslip, der blev opdaget i et industrikvarter ved Tranholmvej i Aalborg Øst i mandags, er nu afsluttet. - Den hurtige indsats i alle led fra alarmering til opsamling af forureningen og de gunstige vejrforhold, vurderer vi til at have begrænset miljøskaden til kun at omfatte grøften i Aalborg Øst og ikke de nærliggende vandløb og fjorden, siger miljøchef Michael Damm fra Aalborg Kommune. Det vides endnu ikke, hvad der er kilde til forureningen, men der løber ifølge miljøchefen ikke længere ny forurening til området. Det forurenede vandløb forventes at være på fode igen i løbet af tre til fire måneder.

Referat:
Der er nu ryddet op efter den store olieforurening, som blev opdaget i Aalborg Øst i mandags.